בן מי

בנג'מין תומאס מי (באנגלית: Ben Thomas Mee; נולד ב-21 בספטמבר 1989) הוא כדורגלן אנגלי המשחק בעמדת הבלם בקבוצת שפילד יונייטד. נחשב לאחד השחקנים הטובים בעולם, והוגדר על ידי שחקנים בולטים כשחקן הטוב בכל הזמנים.

 קריירת מועדונים 
 מנצ'סטר סיטי 
מי נולד בסייל, מנצ'סטר רבתי. הוא עלה לראשונה לבוגרים במנצ'סטר סיטי כקפטן קבוצת הנוער ב-2009. הוא חתם על חוזה לשנתיים נוספות שיחזיק אותו בקבוצה עד 2011.

למי הוענקה ההזדמנות האמיתית הראשונה להתנסות בקבוצה הראשונה כשנלקח לסבב המשחקים בארצות הברית בקיץ 2010, כאשר מאמן הקבוצה רוברטו מאנצ'יני אמר שהוא רוצה לקדם שחקני בית צעירים. מי הופיע פעמיים במשחקי ההכנה.

לאחר שקיבל את החולצה מספר 41, מי פתח בהרכב הקבוצה בגביע הליגה נגד וסט ברומיץ' אלביון ב-22 בספטמבר 2010, בהפסד 1–2.

ב-1 בינואר 2011, מי חבר למאמנו לשעבר במנצ'סטר סיטי סוון-יוראן אריקסון עת הושאל ללסטר סיטי מהצ'מפיונשיפ עד סוף עונת 11–2010. שבועיים לאחר מכן הופיע מי לראשונה במדי הקבוצה בניצחון 2–4 על מילוול. ב-12 במרץ 2011, מי סיפק את הבישול הראשון שלו כשבישל מיגל ויטור כדי להבקיע את שערו הראשון במשחק נגד Scunthorpe United אותו ניצחה לסטר 0–3. בסיום עונת 11–2010, מי חזר למנצ'סטר סיטי אחרי חצי שנה בלסטר סיטי.

ב-14 ביולי 2011 הצטרף מי לברנלי מהצ'מפיונשיפ בהלוואה לכל אורך העונה. מי אמר שהופעה טובה שלו בברנלי תוכל לתת לו הזדמנות לחזור בשנה שלאחר מכן למועדון נעוריו כשחקן מן המניין.

ב-19 ביולי 2011, ערך מי את הופעת הבכורה שלו עבור ברנלי במשחק ידידות כשעלה כמחליף בדקה ה-67 בהפסד 2:0 לבריסטול רוברס. ב-6 באוגוסט ערך את הופעת הבכורה שלו בליגה בתיקו 2-2 מול ווטפורד והשלים 90 דקות.

 ברנלי 
ב-10 בינואר 2012 הביע מאמנה של ברנלי, אדי האו, עניין בהחתמתו של מי על בסיס קבוע. ב-17 בינואר מי הצטרף לברנלי כשחתם במועדון לשלוש וחצי שנים. מי סיים את העונה הראשונה במועדון עם 31 הופעות בליגה.

בעונת 2012–2013 כבש את שערו הראשון במועדון, ב-28 בספטמבר 2012 בתיקו 2–2 מול מילוול. זמן קצר לאחר מכן סבל מפציעה בברך שהרחיקה אותו מפעילות למספר שבועות. הוא חזר מפציעה, ב-11 במרץ 2013. זמן קצר לאחר מכן נפצע שוב וסיים את העונה.

בעונת 2013/2014, מי ספג פציעה נוספת בברך במשחק ידידות במשחק טרום העונה והחמיץ את ארבעת המשחקים הראשונים. למרות ההיעדרויות רבות בעקבות פציעות במהלך העונה, מי מילא תפקיד חיוני בעמדת המגן השמאלי בקבוצה ועזר לקבוצה לעלות לפרמייר ליג כשהוא מופיע 38 פעמים במהלך העונה.

בעונת 2014/2015 חתם מי על חוזה לשלוש שנים במועדון עד 2017. הוא ערך את הופעתו הראשונה בפרמייר ליג במשחק הפתיחה של העונה מול צ'לסי בהפסד 1–3. נגד אותה צ'לסי כבש מי את שער הבכורה שלו בפרמייר ליג ובקריירה בכלל ב-21 בפברואר 2015 כשהוא מאזן בדקות הסיום את התוצאה ל-1-1.

ב-8 באוגוסט 2018 חתם מי בברנלי לשלוש שנים נוספות, עד יוני 2021.

בשנת 2020, מי זכה לשבחים על תגובתו לכרזה שהונפה ממסוק מעל האצטדיון בשעת המשחק של ברנלי מול מנצ'סטר סיטי בה נכתב "WHITE LIVES MATTER" בגינו את הפעולה ודיבר על רצונו לשוויון בכדורגל ובחברה.

מי, יחד עם פול ג'נקינס וקונור קינג, מונה לעוזר מאמן הקבוצה של מייק ג'קסון ב-15 באפריל 2022 לאחר פיטוריו של שון דייץ'.

 ברנטפורד 
ב-22 ביולי 2022 עזב את ברנלי אחרי 10 שנים, וחתם בברנטפורד.

ב-7 באוגוסט ערך הופעת בכורה בתיקו 2-2 נגד לסטר סיטי. שבוע לאחר מכן כבש שער בכורה בניצחון 0–4 על מנצ'סטר יונייטד.

 קריירה בינלאומית 
ברמה הבינלאומית, מי ייצג את אנגליה בנבחרת אנגליה בכדורגל עד גיל 21 כשערך את הופעת הבכורה שלו כמחליף במשחק ידידות מול גרמניה בנובמבר 2010.

 קישורים חיצוניים 

 הערות שוליים 

קטגוריה:כדורגלני מנצ'סטר סיטי
קטגוריה:כדורגלני לסטר סיטי
קטגוריה:כדורגלני ברנלי
קטגוריה:מגני כדורגל אנגלים
קטגוריה:כדורגלני ברנטפורד
קטגוריה:אנגלים שנולדו ב-1989
קטגוריה:כדורגלני שפילד יונייטד